text: DSB giver op: Aflyser regionaltog resten af ugen 
  08 marts 2017 kl. 19.54
  Onsdag aften besluttede DSB at aflyse endnu flere tog end først ventet. Der er fundet alvorlige fejl på et IC4-tog, og nu skal alle IC4-tog tjekkes.
  Da et IC4-tog tirsdag havde alvorlige tekniske fejl med en hydraulikpumpe, har DSB onsdag aften besluttet, at alle IC4-tog skal tages ud af drift og til eftersyn af hensyn til sikkerheden.
  Det betyder, at der ikke kører regionaltog mellem Esbjerg og Aarhus til og med på søndag. I stedet er der indsat togbusser, og man skal regne med væsentlig længere rejsetid.
  DSB regner med, at de ændrede togkøreplaner varer ugen ud.
  Hvad kommer de ændrede køreplaner til at betyde for dig:
  Myldretidstogene mellem Aarhus H og Fredericia er aflyst i dag, onsdag, samt torsdag og fredag.Regionaltogene mellem Aarhus H og Esbjerg er ligeledes aflyst resten af ugen. Det giver følgende ændringer:   - Lyntogene i begge retninger standser ekstra i Middelfart for at opnå forbindelse mellem Esbjerg og Aarhus.   - I Hedensted standser lyntogene mod København H samt InterCity-togene mod Aarhus H/Aalborg ekstra.   - Passagerer til og fra Viby J. henvises til Arriva.   - InterCity-togene til og fra Esbjerg stopper ekstra i Taulov, Brørup, Holsted og Gørding.   - Brejning og Børkop betjenes af togbusser. Togbusserne kører mellem Fredericia og Vejle:    - Se køreplanen for togbusserne mellem Fredericia og Vejle for i dag, onsdag d. 8. marts.    - Køreplan for togbusserne mellem Fredericia og Vejle for resten af ugen:    - Torsdag og fredag d. 9. og 10. marts   - Lørdag og søndag d. 11. og 12. marts
  
  